कैबिनेट मंत्री की मौजूदगी में बेटियों ने किया शिलान्यास
शहरी स्थानीय निकाय, महिला एवं बाल विकास, सामाजिक न्याय एवं अधिकारिता मंत्री कविता जैन ने शनिवार को शहर में एक करोड़ रुपए की लागत से हो रहे विकास कार्यों का उद्घाटन एवं शिलान्यास किया। पुरानी हाॅउसिंग बोर्ड कॉलोनी में पार्क में लाखों रुपए के कार्यों का शिलान्यास कन्या अवि के हाथों नारियल तोड़कर करवाया गया। इस मौके पर उन्होंने कहा कि शहर में स्ट्रीट लाइटों को सीएफएल से बदलकर एलईडी करवाया जाएगा। इससे केवल सड़कों पर रात्रि में रोशनी में इजाफा होगा, अपितु बिजली खपत में भी कमी आएगी।
उन्होंने शनिवार को ही 70 लाख की लागत से तैयार हुए नंदी चौक से महलाना चौक सड़क का उद्घाटन किया। जबकि पुरानी हाॅउसिंग बोर्ड काॅलोनी के पार्क में दस लाख रुपए की लागत से बैंच, मिनी हाईमास्ट एवं हट निर्माण, वार्ड 14 में 15 लाख रुपए की लागत से निर्माण कार्य एवं शंकर कॉलोनी में सीवरेज व्यवस्था सुदृढ करने के लिए आठ लाख रुपए की लागत से विकास कार्यों का शिलान्यास किया।
इस दौरान भाजपा नेता आजाद सिंह नेहरा, पूर्व पार्षद मंजीत सिंह, राजेंद्र गोयल, राजकुमार शर्मा, बलजीत मलिक, श्यामलाल सैनी, निर्मल जैन, चरण सिंह जोगी, मोहम्मद इरशाद, अनूप सिंह सरोहा, दलीप सिंह राणा, आनंद गौतम, ललित, ओमप्रकाश कुहाड़, सुखबीर प्रजापत, सुरेंद्र खत्री, रणधीर अटकान, शमशेर, मास्टर रामस्वरूप सहित काफी लोग उपस्थित रहे।
भाजपा के प्रदेश उपाध्यक्ष राजीव जैन ने कहा कि बरसों से शहर में सीवरेज व्यवस्था बिगड़ी हुई थी, जिसके सुधार के लिए ननि एवं जनस्वास्थ्य विभाग द्वारा विशेष सीवरेज सफाई अभियान चलाया जा रहा है। पार्कों के सौंदर्यीकरण एवं नवनिर्माण पर जोर दिया जा रहा है। ओल्ड डीसी रोड पर आनंद सिनेमा से आईटीआई चौक तक नाला एवं डिवाइडर, मुरथल अड्डा स्थित श्रीराम शर्मा चौक से ड्रेन छह तक नाला निर्माण कराने की घोषणा भी की।
सोनीपत . विकासकार्यों का उद्घाटन करती कविता जैन राजीव जैन।
hin_Deva hin_Deva hin_Deva bho_Deva hin_Deva awa_Deva